Source: http://www.tuddmegazigazsagot.hu/szak%C3%A9rt%C5%91i-v%C3%A9lem%C3%A9nyek/item/68-europai-emberi-jogi-birosag.html
Timestamp: 2019-01-23 07:18:16
Document Index: 5846283

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'BÍRÓSÁG ', 'bíróság ', 'Bíróság ', 'bíróság ', 'Bíróság ']

A Bíróság a Moszkvai Szcientológia Egyház kontra Oroszország (periratszám 18147/02) perben elutasította a Moszkvai Városi Bíróság elutasító határozatát arra vonatkozóan, hogy bejegyezzék a Moszkvai Szcientológia Egyházat mint vallási szervezetet. A per során a Bíróság úgy találta, hogy az orosz hatóságok megpróbáltákmegtagadni a Szcientológia Egyház (tagjainak) alapvető jogait, különösen az ECHR 11. §-ban foglaltakat (gyülekezés és szerveződés szabadsága), különösen a 9. § fényében értelmezve (a gondolat, a lelkiismeret és a vallásszabadsága), amikor nem volt hajlandó újra bejegyezni a Moszkvai Szcientológia Egyházat.
A Bíróság ezen felül megítélt az Egyháznak 10.000 eurót nemvagyoni jellegű kár megtérítéseként, valamint 15.000 eurót perköltségként. Ez a döntés közvetlen alkalmazást jelent, és alapvetően fontos precedenst és jogi követelményeket támaszt egész Európa és Eurázsia számára, minden vallással kapcsolatosan.
MIÉRT VOLT MINDEZ A KÜZDELEM?
A Moszkvai Szcientológia Egyház kontra Oroszország döntés mérföldkő jelentőségű határozat, amely egész Európában hatással van a lelkiismeret szabadságára. A döntésnek kihatása lesz az alapvető szabadságjogokra minden országban, amely az Európai Emberi Jogi Bíróság fennhatósága alá tartozik. Az Emberi Jogi Bíróság döntése a Moszkvai Szcientológia Egyház kontra Oroszország perben kiemelkedő jelentőségű mindazok szemében, akik igyekeznek komolyan venni a vallásszabadságot. Kiviláglik belőle, hogy amikor ezt az alkotmányos alapjogot megpróbálják korlátozni, akkor azt csakis az Európai Emberi Jogi Egyezményben
lefektetett feltételek maximális figyelembe vételeével tehetik. Magyarországon is történt kísérlet az orosz vallásellenes törvényhez hasonló szabályozás bevezetésére (az újra bejegyeztet és vagy a vallási státusz megszüntetése iránt). A törvényjavaslatot nem fogadták el, de a vallásszabadság önkényes korlátozását célzó szabályok nem tűntek el. Az adatvédelmi biztos azt indítványozta, hogy változtassák meg az auditálást, miközben elismerte, hogy ez a tevékenység alapvetően vallásos természetű. Emellett kifejezte egyet nem értését a Magyarországi Szcientológia Egyház dokumentumaival. A strasbourgi döntés remélhetőleg minden állami szereplő számára világos üzenet lesz arra vonatkozóan, hogy a Szcientológia is vallás, amelynek követői szintén rendelkeznek azzal a joggal, hogy egyházzá szerveződjenek, illetve egyéb közösségeket hozzanak létre. Ez a jog kizárja azt, hogy a hatóságok bármilyen módonkorlátozzák azt, hogy a törvények adta keretek közt a szcientológusok vallásukat gyakorolják.
Forrás: Ember és Szabadság 6. szám
A NEMZETKÖZI SZCIENTOLÓGIA EGYHÁZ SAJTÓKÖZLEMÉNYE
AZ EURÓPAI EMBERI JOGI BÍRÓSÁG HATÁROZATÁRÓL
Az Emberi Jogok Európai Bíróságának példamutató döntése Moszkvai Szcientológia Egyházról Európa legmagasabb szintű bírósága megerősítette a Szcientológia vallási elismerését.
Jogerőssé vált az Emberi Jogok Európai Bíróságának 2007. április 5-i egyhangú ítélete, melyben a bíróság elvetette Moszkva város önkormányzatának döntését, amely megtagadta a Moszkvai Szcientológia Egyház egyházi szervezetként való bejegyzését.
Mivel az orosz hivatalos szervek nem fellebbeztek a döntés ellen, az ítélet precedens értékűvé vált, megerősítve a szcientológusok, illetve az összes többi vallás követőinek vallásszabadsághoz és szervezetalapításhoz fűződő jogát az Európai Tanács mind a 47 országában.
A bírósági határozat megállapítása: „Azzal, hogy megtagadták a Moszkvai Szcientológia Egyház bejegyzését, a moszkvai hatóságok nem jártak el jóhiszeműen, és feladták semlegességüket és pártatlanságukat a bejegyzéséért folyamodó vallási közösséggel szemben. Az előbbiek értelmében a Bíróság úgy ítéli meg, hogy a folyamodó vallásszabadsághoz és szervezetalakításhoz való jogának megtagadása nem volt indokolt. Ez az Egyezmény 11. cikkelyének megsértése, figyelembe véve a 9. cikkelyt.”
Jelena Szajcseva, a Moszkvai Szcientológia Egyház szóvivője elégedetten nyugtázta a bíróság határozatát: „Ez a döntés nemcsak a Szcientológia egyházak jogait erősíti meg, hanem az Európában megtalálható összes többi vallási közösség jogainak védelmében is újabb fontos precedenst teremt.”
Oroszország más részein a szentpétervári, szurguti és nyizsnyekamszki Szcientológia egyházak esetén is hasonló bírósági ügyek vannak folyamatban az Emberi Jogok Európai Bíróságán az ezek bejegyzése során mutatott hátrányosan megkülönböztető bánásmód kapcsán.
A Szcientológia vallást L. Ron Hubbard alapította. Az első egyházat 1954-ben alapították meg az Egyesült Államokban. Azóta az egyház 163 országban több mint 7500 egyházzal, misszióval és csoporttal, illetve több mint tízmillió tagra bővült. Oroszországban több mint 40 Szcientológia egyház és misszió található Szentpétervártól Vlagyivosztokig.
További információk a Szcientológiáról: www.scientology-moscow.ru vagy www.szcientologia.org.hu.
Az Európai Emberi Jogi Bíróság döntését ezen a linken tekintheti meg eredeti angol nyelven.
Tovább a kategóriában: « Összefüggés a Szcientológia és más vallások között - írta Fumio Sawada	A vallás ismérvei – írta: Frank K. Flinn, Ph.D. »